Peter Sommer og Palle Hjorth
21. september 2018 kl. 20:30 – 22:00
Byhusforeningen i Nysted er utroligt glade for og stolte over, at det er lykkedes at få Peter Sommer til Nysted Biograf-Teater for at give koncert.
Efter at have udgivet sit nye album ‘Elskede At Drømme, Drømme Om At Elske’, har der været bud efter Peter i medierne og på spillestederne.
Der er nok ikke nogen indenfor rock- og popmusik musik i Danmark, der har været spillet så meget i radioen, fået så mange anmeldelser og omtale i aviserne, givet så mange interviews og spillet så meget i fjernsynet som Peter Sommer i begyndelse af 2018.
Til koncerten i Nysted får Peter Sommer hjælp fra Danmarks nok mest benyttede og kendte tangentspiller Palle Hjort, der i flere forskellige sammenhænge før har spillet i Nysted Biograf-Teater.
Det bliver helt sikkert en ganske anden oplevelse på den lille intime scene i Nysted end koncerten med Peter Sommer på Orange Scene ved dette års Roskilde Festival.
← Koncert med Walther
Kirkekoncert med Voci Fluenti →